

**REPUBLIKA HRVATSKA**

 **ISTARSKA ŽUPANIJA**

 **GRAD POREČ - PARENZO**

**CITTÀ DI POREČ – PARENZO**

 **Upravni odjel za društvene**

 **Djelatnosti**

KLASA:112-02/23-01/08

URBROJ:2167/01-55-67-23-1

Poreč, 18. kolovoza 2023.

**JAVNI POZIV**

**za obavljanje poslova pomoćnika u nastavi za učenike s teškoćama u razvoju**

U sklopu projekta **„PUNa torba zajedništva I.“** koji se provodi u okviru instrumenta „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VI.“ temeljem poziva SF.2.4.06.01. Europskog socijalnog fonda plus u sklopu Operativnog programa Učinkoviti ljudski potencijali 2021.-2027.,

**Grad Poreč-Parenzo** kao nositelj projekta raspisuje

**JAVNI POZIV**

**za obavljanje poslova pomoćnika u nastavi za učenike s teškoćama u razvoju**

Radno mjesto: POMOĆNIK/CA U NASTAVI

Broj traženih osoba: 7

* Mjesto rada: Osnovna škola Finida

|  |  |  |  |  |
| --- | --- | --- | --- | --- |
| R.br. | Naziv škole i sjedište | Razred 2022/2023 | Traži se uključivanje: | Broj sati tjedno  |
| 1. | Osnovna škola Finida, Rovinjska 12, 52440 Poreč | 2.OOS | pomoćnika u nastavi za jednog učenika | 24 |
| 2. | Osnovna škola Finida, Rovinjska 12, 52440 Poreč | 2.OOS | pomoćnika u nastavi za jednog učenika | 23 |
| 3. | Osnovna škola Finida, Rovinjska 12, 52440 Poreč | 4.OOS | pomoćnika u nastavi za jednog učenika | 25 |
| 4. | Osnovna škola Finida, Rovinjska 12, 52440 Poreč | 5. OOS | pomoćnika u nastavi za jednog učenika | 27 |
| 5. | Osnovna škola Finida, Rovinjska 12, 52440 Poreč | 6. OOS | pomoćnika u nastavi za jednog učenika | 29 |
| 6. | Osnovna škola Finida, Rovinjska 12, 52440 Poreč | 7. OOS | pomoćnika u nastavi za jednog učenika | 29 |
| 7. | Osnovna škola Finida, Rovinjska 12, 52440 Poreč | 8. OOS | pomoćnika u nastavi za jednog učenika | 28 |

* Vrsta ugovora: ugovor o radu na određeno vrijeme za školsku godinu 2023/2024.

**UVJETI:**

* minimalno četverogodišnje srednjoškolsko obrazovanje,
* nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi NN broj: 87/08, 86/09, 92/10, 105/10, 90/11, 5/12, 16/12, 126/12, 94/13, 152/14, 7/17, 68/18, 98/19, 64/20,151/22),
* završeno osposobljavanje i stečena djelomična kvalifikacija za pomoćnika u nastavi.

**OPIS POSLOVA:**

Osnovna je zadaća pomoćnika u nastavi pružati neposrednu podršku učeniku s teškoćama u razvoju tijekom boravka u školi i izvanučioničkim aktivnostima. Poslovi pomoćnika u nastavi su: potpora u komunikaciji i socijalnoj uključenosti, potpora u kretanju, potpora pri uzimanju hrane i pića, potpora u obavljanju higijenskih potreba, potpora u obavljanju školskih aktivnosti i zadataka, suradnja s radnicima škole te vršnjacima učenika u razredu, što podrazumijeva razmjenu informacija potrebnu za praćenje i unapređivanje rada s učenikom.

S odabranim/om kandidatom/kandidatkinjom za pomoćnika u nastavi za učenike s teškoćama u razvoju sklopit će se pisani ugovor o radu u trajanju od rujna 2023. godine do lipnja 2024. godine kojim će se definirati međusobna prava i obveze.

U prijavi na poziv kandidat/kandidatkinja treba navesti osobne podatke (ime i prezime, adresu stanovanja, broj telefona i mobitela) te sve tražene priloge.

Uz prijavu kandidat/kandidatkinja dužni su priložiti sljedeće dokumente u izvorniku ili preslici:

* dokaz o odgovarajućem stupnju obrazovanja (presliku diplome ili potvrdu o stečenoj stručnoj spremi),
* dokaz o hrvatskom državljanstvu (presliku osobne iskaznice ili domovnice),
* životopis,
* rodni list,
* uvjerenje o nekažnjavanju ne starije od 30 dana od dana objave javnog poziva,
* elektronički ispis radne knjižice,
* potvrdu ili certifikat o završenom programu edukacije za poslove pomoćnika u nastavi u minimalnom trajanju od 20 sati ukoliko je kandidat završio edukaciju.

Isprave se prilažu u neovjerenoj preslici, a prije sklapanja pisanog ugovora kandidat/kandidatkinja će priložiti izvornik.

Natjecati se mogu kandidati oba spola, sukladno članku 13. Zakona o ravnopravnosti spolova.

Rok za podnošenje prijava na javni poziv je zaključno s **28. kolovoza 2023. godine.**

Pisane prijave s dokazima o ispunjavanju uvjeta iz javnog poziva podnose se **isključivo osobnom** **dostavom** **na adresu Škole**.

Prijavu je potrebno poslati s naznakom **„Javni poziv za obavljanje poslova pomoćnika u nastavi za učenike s teškoćama u razvoju“.**

Potpunom prijavom smatra se ona koja sadrži sve podatke i priloge navedene u javnom pozivu te koja je vlastoručno potpisana.

Nepravodobne i nepotpune prijave neće biti razmatrane.

**Natjecati se mogu i kandidati/kandidatkinje koji nemaju završen program edukacije** za poslove pomoćnika u nastavi u minimalnom trajanju **od 20 sati uz uvjet da isti završe prije početka rada.** Svi izabrani kandidati obvezni su savladati program edukacije pomoćnika prije početka rada.

**Edukaciju će organizirati Grad Poreč-Parenzo, a o mjestu, datumu i vremenu edukacije kandidati će biti pravovremeno obaviješteni.**

Kandidati koji su već završili program edukacije za poslove PUN/SKP trebaju dostaviti potvrdu kojom to dokazuju, te nisu obavezni pohađati edukaciju.

Zainteresirani za zaposlenje u više škola dostavljaju sve dokumente u sve škole, a u prijavi trebaju navesti škole po redoslijedu interesa.

Radni odnos sa školom će se zasnivati nakon provedenog selekcijskog postupka koje provodi odabrana škola.

**Ravnateljica:**

**Anita Sijerković-Radin, prof.**